VIBARUA WA KUGONGA KOKOTO MJINI NJOMBE KATIKA JIWE LA GANGALYANDEFU WALALAMIKIA KUHUSISHWA NA VITAMB
Channel: DIGITAL NEWS TZ
Date: 2019-04-24

#yourwatchingonMleletvonline
NJOMBE.

Wagongaji wa Kokoto katika jiwe la Gangalyandefu lililopo Mjini Njombe wameiomba Serikali Kuwapa tafsiri  sahihi juu ya nani anastahili kulipia vitambulisho vya Wajasiliamali vilivyotolewa na Rais wa Jamhuri ya Muungano wa Tanzania kwaajili ya kuepusha usumbufu wanaoupata Wajasiliamali Wadogo hapa nchini.

Wakizungumza na Waandishi wa Habari Katika jiwe hilo vijana na Wazee wanaoshinda Katika eneo hilo kujitafutia ujira mdogo wa siku wamesema kuwa wanashindwa kuelewa vyema tafsiri ya nani anastahili kulipia kwani wao ni Vibarua tu huku Wengine wakiwa ni wamiliki wa Eneo hilo kwa leseni Maalumu kutoka Ofisi ya Madini Mkoani Njombe lakini Wamekuwa wakilazimishwa kulipia Vitambulisho hivyo ili hali Wamekuwa wakilipia Leseni ya kufanya kazi katika eneo hilo.

Awali Diwani wa Viti Maalumu Kata ya Njombe Mjini Sigrada Mligo amezungumza na Wagongaji wa kokoto katika eneo hilo ambapo amesema kuwa kwa mujibu Wa Maagizo ya Rais Vitambulisho hivyo vinawahusu Wajasiriamari ambao wanafanya Biashara na Si Vibarua kama ambavyo wamekuwa wakilazimishwa kulipia.

Ili kupata ufafanuzi juu ya nani anatakiwa kulipia Vitambulisho hivyo kituo hiki kimemtafuta Mkuu wa Wilaya ya Njombe Ruth Msafiri ili kujua Uhalali wa nani Mwenye sifa hizo ambapo amekiambia kituo hiki kuwa mtu ambaye anatakiwa kuwa na kitambulisho hicho ni yule ambaye Mapato yake hayazidi Millioni nne kwa Mwaka na kuahidi kwenda kutembelea eneo hilo ili kujua kiini hasa cha Mgogoro huo Tatizo.